Høns

**Høns (Æg)**

Hønseflokke: Indtil ca. 80 individer kan høns genkende hinanden og danne et hierarki. Det er ikke muligt i større flokke, og det betyder faktisk ikke så meget om der er over 1.000 eller 3.000 høns i flokken. Den sociale struktur ændrer sig selvfølgelig, og der skal i miljøet være mulighed for at hønsene med lavere rang kan komme væk fra de højst rangerende individer i flokken. Det er ikke det optimale, men udtryk for et kompromis, og det er i forhold til inspektion af flokken bedre med en flok på max. 3.000 høns end de flokke der er på 10.000.

Æglægning: Den moderne høne er avlet til at lægge rigtig mange æg, typisk 1 æg om dagen i et års tid. Det stiller store krav til fodringen af hønen, så den ikke kommer i underskud med hverken energi, vitaminer eller mineraler. Især mangel på calcium er problematisk, og kan gå udover knoglestyrken med større risiko for brud til følge.

Høns er flokdyr, de lever som regel i flokke på ca. 10 høns, 1-4 haner og flere kyllinger og ungdyr. Flokken har deres eget territorium, som de forsvarer mod andre flokke. De vilde høns vil helst holde til i områder mellem skov og åbent landskab, der er nemlig læ og buske.

Synssansen er den vigtigste sans for hønen, der dog har svært ved at bedømme afstande og er ret nærsynet. Til gengæld har den et udemærket farvesyn. En høne hører relativt godt, men den har en svagt udviklet lugtesans. Til gengæld har den en veludviklet smagssans. Næbbet og især næbspidsen er tæt besat med følelegemer, der hjælper hønen med at finde og optage føde, ligesom de afgør kvaliteten af et eventuelt materiale til støvbadning.

**Alder på høns**
Hvor gamle høns kan blive, afhænger af forskellige ting. Generelt bliver en høne i gennemsnit **5 til 7 år**. Vælger man en virkelig effektiv æglægger, så **sænkes levealderen, da hønen bliver mere slidt**. Husk at når en høne går igang med at lægge æg, så er den mest effektiv i de 2 første år – herefter aftager æglægningen lidt efter lidt.

## Arter

Oversigt: http://fjerkrae.dk/leksikon/pmwiki.php/Leksikon/Racebeskrivelser

### Opdrættede

* Skånske blomsterhøns
* Brahma
* Hvid sussex
* Sølvgrå sussex
* Australorps
* Wyandotter
* Plymouth Rock
* Maran
* Kochin
* Orpington

## Naturlig adfærd

Høns har nogle naturlige adfærdsmønstre, og får de ikke lov til at "udfolde sig", kan de blive aggressive og ustabile, bl.a. kan hønsene finde på at "hakke" på hinanden, og trække fjer af hinanden. Høns har også behov for at støvbade. Støvet fjerner overskydende fedt fra fjerene og er et udtryk for velbefindende. Det er gaben, rystebevægelser, vingestrækninger og fjerdragtpleje også. Det er vigtigt, at hønsene har plads nok til at foretage vingebevægelser for ikke at få svage muskler og skøre vingeknogler. Der er rangorden i en hønseflok, og det er også vigtigt, at der er plads nok til udføre den. Nogle høns vil være underlegne, og nogle vil bestemme. Hvis der ikke er plads nok, så kan hønsene ikke true og vige, og det medfører, at hønsene bliver aggressive og fustrerede.

### Opdræt

 Økologiske | Samme måde som æg fra fritgående høns, men yderligere bliver hønsene fodret med mindst 75% økologisk foder, og de bliver ikke næbtrimmet | 1.000-5.000 høns.

## Kilder

* http://www.dyrebrevkassen.dk/html/leksikon/frmlks.html?199t.html&2
* http://www.biodiverse.dk/aktuel/hoens.htm Hobbyhøns
* http://www.stevnsracehoens.dk/om-at-have-hns Hobbyhøns
* http://www.hønsegården.dk/alt-om-hons/pasning.htm Hønsehold